# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IX. volebné obdobie

Č. CRD - 83/2024

**155a**

# Informácia

**o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov** **(tlač 155) v druhom čítaní.**

---------------------------------------------------------------------------------------------------------------

**I.**

Národná rada Slovenskej republiky uznesením č. 225 z 24. apríla 2024 rozhodla o tom, že návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov **(tlač 155)** prerokuje v druhom čítaní a pridelila ho na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre ľudské práva a národnostné menšiny a

Výboru Národnej rady Slovenskej republiky pre kultúru a médiá.

Určila zároveň Výbor Národnej rady Slovenskej republiky pre kultúru a médiá ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Stanovisko vlády Slovenskej republiky k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskoršíchpredpisov **(tlač 155)** podľa § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov bolo doručené s tým, že vláda Slovenskej republiky súhlasila s predmetným návrhom zákona s pripomienkami.

**IV.**

Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov **(tlač 155)** výbory prerokovali a odporučili **schváliť:**

Ústavnoprávny výbor Národnej rady Slovenskej republiky uznesením č. 143  
z 5. septembra 2024

a

Výbor Národnej rady Slovenskej republiky pre kultúru a médiá uznesením č. 34   
z 9. septembra 2024.

Výbor Národnej rady Slovenskej republiky pre ľudské práva a národnostné menšiny v stanovenom termíne návrh neprerokoval, nakoľko nebol uznášaniaschopný.

**V.**

Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

1. V čl. I  bod 2 sa vypúšťa slovo „v“ a slovo „vo“ sa nahrádza slovom „v“.

Legislatívno-technická úprava.

Výbor NR SR pre kultúru a médiá

1. V čl. I bod 3 sa za slová „troch rokoch“ vkladajú slová „pred podaním žiadosti“.

Precizovanie textu.

Výbor NR SR pre kultúru a médiá

1. V čl. I bod 8 sa v § 28 vypúšťa odsek 1.

Doterajšie odseky 2 a 3 sa označujú ako odseky 1 a 2.

Ustanovenie odseku 1 sa vypúšťa z dôvodu nadbytočnosti.

Výbor NR SR pre kultúru a médiá

1. V čl. I bod 8 v § 28 odsek 2 znie:

„(2) Minister kultúry vymenuje nového člena správnej rady do jedného mesiaca odo dňa účinnosti tohto zákona.“.

Precizovanie textu. Úprava termínu dokedy treba vymenovať nového člena správnej rady, vzhľadom na to, že zákon nadobúda účinnosť dňom vyhlásenia.

Výbor NR SR pre kultúru a médiá

**VI.**

Návrh spoločnej správy výborov prerokoval gestorský výbor na svojej 17. schôdzi dňa 10. septembra 2024.

**Gestorský výbor** **neprijal uznesenie** o schválení spoločnej správy výborov, keďže návrh uznesenia nezískal potrebný súhlas nadpolovičnej väčšiny prítomných členov výboru.

Predseda výboru určil podľa § 80 ods. 1 zákona o rokovacom poriadku Národnej rady Slovenskej republiky za spoločného spravodajcu výborov poslanca **Jána Podmanického** a poveril ho, aby na schôdzi Národnej rady Slovenskej republiky informoval o výsledku rokovania výborov.

Bratislava 10. septembra 2024

**Roman Michelko, v. r.**

predseda

Výboru Národnej rady Slovenskej republiky pre kultúru a médiá